Brannene i Finsland

Brannene i Finsland var en rekke påsatte branner i den lille bygda Finsland 35 km fra Kristiansand i 1978.

Fra 6. mai til 7. juni anstiftet en da 21-årige mann, som senere viste seg å være brannmesterens sønn, ni branner og et branntilløp. Etter at han hadde tent på, dro han avgårde for å så komme tilbake for å bistå brannvesenet med slukkingen. Da han ble pågrepet, brøt han sammen etter fire timer i avhør, og innrømmet at det var han som sto ansvarlig for brannene.

I løpet av én måned skapte han nærmest panikkartet frykt blant de 800 innbyggerne. Flere satt utenfor huset sitt med hagle for å beskytte seg.

I 2010 utga forfatter Gaute Heivoll boken Før jeg brenner ned som er basert på hendelsene. Heivoll er selv oppvokst i Finsland og ble båret til dåpen i den tiden.

I 2014 ble det bestemt at Heivolls bok skulle bli filmatisert, og filmen Pyromanen hadde premiere i april 2016.

Referanser

Eksterne lenker
 Her får man en sniktitt på «Pyromanen» NRK

Branner i Norge
Hendelser i 1978
Songdalen